Оператор дистрибутивног система „ЕЛЕКТРОКРАЈИНА“ А.Д. Бања Лука

**СКУПШТИНА АКЦИОНАРА**

**приједлог**

Број: 21210-4/25

Датум, 23.01.2026. године.

На основу члана 5. Закона о јавним предузећима (Службени гласник Републике Српске број: 75/04 и 78/11), на основу члана 258, 281 и 290. Закона о привредним друштвима РС (Службени гласник Републике Српске број: 127/08, 58/09, 100/11, 67/13, 100/17, 82/19, 17/23 и 45/25), члана 37. Статута Оператор дистрибутивног сиситема „ЕЛЕКТРОКРАЈИНА“ А.Д. Бања Лука (у даљем тексту: Предузеће) и члана 30. Пословника о раду Скупштине акционара Предузећа, а у вези са Одлуком о прихватању Споразума о начину измирења обавеза Мјешовитог Холдинга „Електропривреде Републике Српске“ Матичног предузећа А.Д. Требиње и Оператора дистрибутивног сиситема „ЕЛЕКТРОКРАЈИНА“ А.Д. Бања Лука број СА-20237-5/25 од дана 29.12.2025. године, Скупштина акционара Предузећа, на ванредној сједници, одржаној дана 23.01.2026. године, доноси сљедећу:

**О Д Л У К У**

**о повећању основног капитала**

**Члан 1.**

Основни капитал Емитента, уписан у регистар Окружног привредног суда у Бањалуци, на дан доношења ове Одлуке и уписан у Регистар емитената код Комисије за хартије од вриједности Републике Српске, под ознаком EKBL и регистарским бројем 04-691-99/05, износи 92.276.622,00 КМ и подијељен је на 92.276.622 редовних акција класе „А“, номиналне вриједности 1,00 КМ по једној акцији.

**Члан 2.**

По основу II (друге) емисије редовних (обичних) акција јавном понудом, емитује се 33.000.000 редовних (обичних) акција класе „А“, номиналне вриједности 1,00 КМ по једној акцији, укупне номиналне вриједности емисије 30.000.000,00 КМ.

**Члан 3.**

Продајна цијена акција II (друге) емисије за акционаре који користе право прече куповине износи 1,00 КМ по једној акцији.

Цијена за преостале акције, након истека рока за коришћење права прече куповине, формираће се на берзи, по принципу вишеструких цијена (континуирана јавна понуда), с тим да ће продајни налог бити унесен по цијени од 1,00 КМ. Стандард повећања цијене је 0,01 КМ.

**Члан 4.**

Основни капитал Емитента, по основу II (друге) емисије редовних (обичних) акција, повећава се за износ од 33.000.000,00 КМ, те уколико се исти у цијелости упише и уплати, након повећања основни капитал ће износити 125.276.622,00 КМ и састоји се од 125.276.622 редовних (обичних) акција, класе „А“, номиналне вриједности 1,00 КМ по једној акцији.

Уколико се II (друга) емисија редовних (обичних) акција не реализује у цијелости, основни капитал се повећава за износ номиналне вриједности уписаних и уплаћених акција.

**Члан 5.**

За спровођење ове Одлуке овлашћује се Управа Емитента.

**Члан 6.**

Овлашћује се Управа Емитента да може иницирати поступак измјене и допуне ове Одлуке искључиво у складу са евентуалним примједбама Окружног привредног суда и Комисије за хартије од вриједности Републике Српске, осим примједби које се односе на укупну номиналну вриједност ове емисије акција, број и номиналну вриједност акција или друга питања којима се мијењају права акционара у односу на права регулисана овом Одлуком.

**Члан 7.**

У складу са овом Одлуком, а у вези са Рјешењем о успјешности II (друге) емисје обичних (редовних) акција Комисије за хартије од вриједности Републике Српске извршиће се измјена Статута Емитента у дијелу одобреног капитала.

Овлашћује се Надзорни одбор Емитента да позивом на ову Одлуку, а у складу са Рјешењем о успјешности II (друге) емисије обичних (редовних) акција Комисије за хартије од вриједности Републике Српске иницира поступак измјене Статута Емитента у дијелу одобреног капитала за износ номиналне вриједности уписаних и уплаћених акција.

Измјене Статута из претходног става имају се нотарски потврдити.

**Члан 8.**

За спровођење ове Одлуке овлашћује се Управа Предузећа.

**Члан 9.**

Одлука ступа на снагу даном доношења.

ДОСТАВИТИ: **ПРЕДСЈЕДНИК СКУПШТИНЕ АКЦИОНАРА**

1. Управи Предузећа, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Надзорном одбору,
3. а/а.