Oператер дистрибутивног система „ЕЛЕКТРОКРАЈИНА“ АД Бања Лука

**СКУПШТИНА АКЦИОНАРА**

**приједлог**

Број: 21210-5/25

Датум, 23.01.2026. године.

На основу члана 5. Закона о јавним предузећима (Службени гласник Републике Српске број: 75/04 и 78/11), на основу члана 233. и 234. Закона о привредним друштвима РС (Службени гласник Републике Српске број: 127/08, 58/09, 100/11, 67/13, 100/17, 82/19, 17/23 и 45/25 ), члана 13. и 23. Закона о тржишту хартија од вриједности („Сл. гласник РС", бр. 92/06, 34/09, 30/12, 59/13, 108/13, 04/17, 63/21, 11/22 и 63/22) и члана 37. Статута Oператер дистрибутивног система „ЕЛЕКТРОКРАЈИНА“ АД Бања Лука, а у вези са Одлуком о прихватању Споразума о начину измирења обавеза Мјешовитог Холдинга „Електропривреде Републике Српске“ Матичног предузећа А.Д. Требиње и Оператора дистрибутивног сиситема „ЕЛЕКТРОКРАЈИНА“ А.Д. Бања Лука број СА-20237-5/25 од дана 29.12.2025. године, Скупштина акционара Предузећа, на ванредној сједници, одржаној дана 23.01.2026. године, доноси следећу:

**ОДЛУКУ О**

**II (ДРУГОЈ) ЕМИСИЈИ РЕДОВНИХ (ОБИЧНИХ) АКЦИЈА ЈАВНОМ ПОНУДОМ**

**Члан 1.**

Овом Одлуком регулише се поступак повећања основног капитала Мјешовитог Холдинга „Електропривреда Републике Српске“ Матично предузеће А.Д. Требиње - Oператер дистрибутивног система „ЕЛЕКТРОКРАЈИНА“ АД Бања Лука (Даље: „Емитент“) емитовањем II(друге)емисије редовних (обичних) акција у износу од 33.000.000 акција, номиналне вриједности 1,00 КМ јавном понудом на Бањалучкој берзи.

**Члан 2.**

**Назив адреса, ознака и регистарски број емитента у регистру емитената код Комисије за хартије од вриједности РС**

Емитент акција је Мјешовити Холдинг „Електропривреда Републике Српске“ Матично предузеће А.Д. Требиње - Oператер дистрибутивног система „ЕЛЕКТРОКРАЈИНА“ АД Бања Лука са сједиштем на адреси Краља Петра I Карађорђевића број 95, Бања Лука, уписан у Регистар емитената код Комисије за хартије од вриједности Републике Српске, под ознаком EKBL и регистарским бројем 04-691-99/05.

**Члан 3.**

**Врста, редни број емисије, ознака врсте и класе ХОВ, број, номинална вриједност ХОВ и укупна вриједност емисије акција**

Овом Одлуком емитује се II(друга) емисија редовних (обичних) акција јавном понудом од 33.000.000 редовних (обичних) акција, класе „А“, номиналне вриједности 1,00 КМ по акцији, укупне номиналне вриједности 33.000.000,00 КМ (словима: тридесеттримилиона и 00/100 конвертибилних марака).

**Члан 4.**

**Укупан број и вриједност до сада емитованих ХОВ исте врсте и класе и износ регистрованог основног капитала**

До доношења ове одлуке Емитент је емитовао једну емисију редовних (обичних) акција, класе „А“, номиналне вриједности 1,00 КМ и то:

* I (прву) емисију редовних (обичних) акција јавном понудом – емитовано је 92.276.622 акција, класе „А“, које гласе на име, номиналне вриједности 1,00 КМ у укупном износу од 92.276.622,00 КМ.

Основни капитал Емитента, уписан у регистар Окружног привредног суда у Бањалуци, прије доношења ове Одлуке износи 92.276.622 КМ и подијељен је на 92.276.622 редовних (обичних) акција, класе “А”, номиналне вриједности 1,00 КМ по једној акцији.

**Члан 5.**

**Редни број емисије, ознака врсте и класа хартија од вриједности и појединачних права садржаних у акцијама из емисије**

Овом Одлуком емитује се II(друга) емисија редовних (обичних) акција класе „А“, са правом гласа, које гласе на име.

Ознака врсте и класе хартија од вриједности и појединачна права из хартија од вриједности – CFI код (Clasiffication of Financial Instruments code) је ESVUFR, који значи да Емитент емитује:

* власничке хартије од вриједности (Е – Equities)
* редовне (обичне) акције (S – Shares)
* акције са правом гласа (V – Voting)
* акције без ограничења права власништва (U – Free)
* акције које је неопходно у потпуности уплатити (F – Filly paid)
* акције које ће се регистровати у Централном регистру хартија од вриједности Републике Српске а.д. Бања Лука (R – Registered)

**Члан 6.**

**Права и ограничења права садржана у акцијама II (друге) емисије акција**

Редовне (обичне) акције емитоване II(другом) емисијом акција дају сљедећа права:

* право приступа правним актима и другим документима и информацијама Емитента,
* право учешћа у раду Скупштине акционара Емитента,
* право гласа у Скупштини акционара Емитента, тако да једна акција увијек даје право на један глас,
* право на исплату дивиденде,
* право учешћа у расподјели ликвидационог вишка по ликвидацији Емитента а након исплате повјерилаца,
* право пречег стицања акција из нових емисија и замјењивих обвезница,
* право располагања акцијам свих врста у складу са законом,
* сва остала права утврђена позитивним прописима.

**Члан 7.**

**Циљеви инвестирања, начин коришћења средстава која ће се прибавити емисијом и очекивани ефекти инвестирања**

Циљ прикупљања средстава: Другом емисијом редовних (обичних) акција јавном понудом има за циљ да се прикупљена средства користе за измирење дуга према МХ „ЕРС“ а.д. Требиње.

Коришћење прикупљених средстава: Средства добијена емисијом акција биће намијењена за измирење обавеза, чиме ће се смањити износ укупног дуга.

Очекивани ефекти: Измирење дуга ће довести до смањења укупног износа обавеза, што ће позитивно утицати на финансијску стабилност Емитента и њену кредитну способност.

**Члан 8.**

**Носиоци, рок и начин кориштења права прече куповине**

Постојећи акционари - власници редовних акција, који су регистровани у Централном регистру хартија од вриједности на дан пресјека, а који је 20 (двадесет) дана од дана доношења ове Одлуке, имају право прече куповине акција друге емисије сразмјерно њиховом процентуалном учешћу у акцијском капиталу Емитента.

Рок за кориштење права прече куповине је 15 дана од дана почетка уписа и уплате.

Право прече куповине остварује се потписивањем изјаве о упису акција друге емисије (уписница) у пет примјерака, од којих два примјерка припадају купцу.

Упис се може вршити лично или преко опуномоћеника за физичко, односно законског заступника за правно лице уз прилагање пуномоћи, односно овлашћења и стављања на увид идентификационог документа.

У случају када се као резултат израчунавања припадајућег броја акција, у сразмјери са процентуалним учешћем у основном капиталу које код Емитента акционари имају на дан пресјека искаже разломљени број акција, врши се заокруживање на нижи цијели број код акционара код којих је разломљени број акције до 50% цијеле акције, односно на виши цијели број, ако је разломљени број акције 50% и више од 50% цијеле акције.

Ако се приликом израчунавања припадајућег броја редовних акција по акционару приликом конверзије појави обрачунски “мањак” акција, исказани мањак акција ће се додавати полазећи од акционара са најмањим бројем акција, односно обрачунски “вишак” акција ће се одузимати полазећи од акционара са највећим бројем акција.

**Члан 9.**

**Вријеме почетка и завршетка уписа и попис мјеста за упис и уплату хартија од вриједности**

Дан почетка раздобља уписа и уплате биће утврђен и објављен у јавном позиву за упис и уплату акција II (друге) емисије у форми огласа у дневном листу доступном на цијелој територији Републике Српске, као и на Интернет страници Бањалучке берзе, у којем ће бити назначена мјеста на којима се Проспект може бесплатно добити, те Интернет адреса са које се може преузети.

Упис и уплата акција ће трајати 30 дана.

Упис акција по основу права прече куповине вршиће се код овлаштеног берзанског посредника БДД „Монет Брокера “ а.д. Бања Лука у улици Јована Дучића број 25 у периоду 08.00-16.00 часова.

Након истека рока за кориштење права прече куповине акција од 15 дана, преостали износ емисије биће предмет јавне понуде на Бањалучкој берзи а.д. Бања Лука.

Упис преосталих акција врши се код овлаштених берзанских посредника на тржишту хартија од вриједности Републике Српске, у складу са радним временом овлаштених берзанских посредника.

Уплата се врши на рачун код депозитне банке. Подаци о депозитној банци и броју рачуна на који се врше уплате биће објављени у Проспекту друге емисије акција, као и у Јавном позиву за упис и уплату акција. Средство плаћања је новац, конвертибилне марке (КМ).

**Члан 10.**

**Продајна цијена и начин њеног утврђивања**

Продајна цијена акција II (друге) емисије за акционаре који користе право прече куповине износи 1,00 КМ по једној акцији.

Цијена за преостале акције, након истека рока за коришћење права прече куповине, формираће се на берзи, по принципу вишеструких цијена (континуирана јавна понуда), с тим да ће продајни налог бити унесен по цијени од 1,00 КМ. Стандард повећања цијене је 0,01 КМ.

**Члан 11.**

**Критеријум успјешности емисије**

II (друга) емисија акција Емитента сматраће се успјешном ако у року од 30 дана, предвиђеном за упис и уплату акција, буде уписано и уплаћено минимално 60% од укупног броја акција понуђених у Проспекту.

**Члан 12.**

**Начин и рокови поврата уплаћених средстава код одустајања од уписа и уплате или неуспјеле емисије**

Свако лице које је уписало или уплатило хартије од вриједности на основу података из Проспекта прије његове измјене има право да у року од 2 радна дана од дана пријема измјена Проспекта откаже упис хартија од вриједности и затражи поврат уплаћеног износа заједно са каматом на депозит. Уплаћени износ заједно са каматом биће враћен купцу у року од три дана од дана пријема захтјева за поврат средстава.

Ако упис и уплата друге емисије акција не буду извршени у складу са чланом 11. ове Одлуке, упис акција се поништава, а све извршене уплате заједно са припадајућом каматом коју је Емитент на та средства остварио код банке по закљученом уговору, на депозите биће враћене купцима у року од три дана од дана пријема рјешења Комисије за хартије од вриједности Републике Српске.

**Члан 13.**

**Назнака о задржаном праву емитента да заврши јавну понуду прије утврђеног рока за упис и уплату акција**

Емитент задржава право да заврши поступак уписа и уплате акција прије истека рока предвиђеног за упис и уплату, под условом да, у складу са чланом 39. став (6) Закона о тржишту хартија од вриједности, постојећи акционари, у току права прече куповине, упишу и уплате минимално 60% понуђених акција.

**Члан 14.**

**Назнака о задржаном праву емитента на одустајање од јавне понуде акција прије истека рока утврђеног за њихов упис и уплату**

Емитент задржава право на одустајање од јавне понуде акција и прије истека утврђеног рока за упис и уплату.

Овом одлуком овлашћује се Надзорни одбор Емитента да предузме све потребне радње за евентуално одустајање од јавне понуде.

**Члан 15.**

Агент II (друге) емисије акција Емитента је Брокерско-дилерско друштво „Монет брокер“ а.д. Бања Лука.

**Члан 16.**

За спровођење ове Одлуке надлежна је Управа Емитента.

Овлашћује се Управа Емитента да може вршити измјене и допуне ове Одлуке у складу са Одлуком Владе Републике Српске, евентуалним примједбама Мјешовитог холдинга Електропривреде Републике Српске „Матичног предузећа“ а.д. Требиње и Комисије за хартије од вриједности Републике Српске или другог надлежног органа.

**Члан 17.**

II (друга) емисије акција регистроваће се, у складу са важећим позитивним прописима, у Регистру емитента код Комисије за хартије од вриједности РС, Централном регистру хартија од вриједности а.д. Бања Лука и регистру надлежног суда у Бања Луци.

**Члан 18.**

У складу са овом Одлуком, а у вези са Рјешењем Комисије за хартије од вриједности РС о успјешности II (друге) емисије акција извршиће се измјена Статута Емитента у дијелу одобреног капитала.

Овлашћује се Надзорни одбор Емитента да, позивом на ову Одлуку, а у вези са Рјешењем Комисије за хартије од вриједности РС о успјешности II (друге) емисије акција изврши измјене Статута Емитента у дијелу одобреног капитала.

Измјене Статута из претходног става имају се нотарски потврдити.

**Члан 19.**

Саставни дио ове Одлуке је нацрт Одлуке Управе Предузећа о II (другој) емисији редовних (обичних) акција јавном понудом, број: 21198/25 од 31.12.2025. године, Препорука Одбора за ревизију Предузећа, број: 21199-2/25 од 31.12.2025. године и Приједлог Одлуке Надзорног одбора у вези II (другом) емисије редовних (обичних) акција јавном понудом, број: 21200-2/25 од 31.12.2025. године.

**Члан 20.**

Одлука ступа на снагу даном доношења.

ДОСТАВИТИ: **ПРЕДСЈЕДНИК СКУПШТИНЕ АКЦИОНАРА**

1. Управи Предузећа, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Надзорном одбору,

3. а/а.